b'\n_START_ARTICLE_\nKeskimatkan juoksu\n_START_PARAGRAPH_\nKeskimatkan juoksulla tarkoitetaan juoksumatkoja, jotka ovat v\xc3\xa4hint\xc3\xa4\xc3\xa4n 800 metri\xc3\xa4 ja alle 3\xc2\xa0000 metri\xc3\xa4. 3\xc2\xa0000 metri\xc3\xa4 ylitt\xc3\xa4v\xc3\xa4t matkat luetaan kest\xc3\xa4vyysjuoksuihin ja lyhyet matkat pikajuoksuihin. 800 metri\xc3\xa4 ja 1\xc2\xa0500 metri\xc3\xa4 ovat suosituimmat keskipitk\xc3\xa4t juoksumatkat, sill\xc3\xa4 ne juostaan yleisurheilun arvokilpailuissa. My\xc3\xb6s mailin juoksu (1\xc2\xa0609 metri\xc3\xa4) on suosittu juoksumatka, vaikka sit\xc3\xa4 j\xc3\xa4rjestet\xc3\xa4\xc3\xa4n nykyisin en\xc3\xa4\xc3\xa4 harvemmissa kilpailuissa Ison-Britannian ulkopuolella. Joissain tapauksissa my\xc3\xb6s 3 000 metrin sek\xc3\xa4 kahden mailin kilpailut saatetaan lukea kuuluviksi keskimatkoihin.\n_START_SECTION_\nSuomalaismenestys\n_START_PARAGRAPH_\n1\xc2\xa0500 metrin juoksussa suomalaiset ovat voittaneet olympiakullan kolme kertaa. Paavo Nurmi voitti matkan vuonna 1924, Harri Larva vuonna 1928 ja Pekka Vasala vuonna 1972.'